
Priedas Nr. 3

TIEKĖJŲ KIVALIFIKACIJOS REIKALAVIMAI IR REIKALAVIMAI LAIKYTIS KOKYBĖS VADYBOS SISTEMOS IR (ARBA) APLINKOS APSAUGOS VADYBOS SITEMOS STANDARTŲ (PROJEKTAS)

1. Tiekėjo kvalifikacija turi atitikti šiame priede nustatytus reikalavimus kvalifikacijai:
	Kvalifikacijos reikalavimai
	Kvalifikacijos reikalavimus įrodantys dokumentai
	Subjektas, kuris turi atitikti reikalavimą

	[bookmark: _Hlk158251549]Tiekėjas privalo turėti kvalifikuotus specialistus, atsakingus už pirkimo sutarties vykdymą, atitinkančius šiuos žemiau nurodytus reikalavimus (tiekėjas gali siūlyti tą patį specialistą vienai ar kelioms pozicijoms, jei specialistas atitinka tai specialisto pozicijai, į kurią siūlomas, keliamus visus kvalifikacijos reikalavimus):

Specialistas Nr. 1 (entomologas):
1. turi turėti aukštąjį universitetinį ar jam prilygintą biologijos arba ekologijos studijų krypties išsilavinimą;
2. per pastaruosius 5 metus yra dalyvavęs vykdant vabzdžių (drugių, plėviasparnių) bendrijų arba konkrečių drugių, plėviasparnių rūšių paplitimo, populiacijų būklės tyrimus bent 1 (vienoje) įvykdytoje sutartyje ar baigtame projekte; 
3. turi turėti ne mažesnę kaip 2 metų darbo patirtį entomologinių tyrimų srityje (bendra darbo patirtis minėtoje srityje, nesumuojant vienu metu vykdytų projektų/sutarčių trukmių);
4. turi gebėti patikrinti/nužymėti vabzdžių tyrimams atrenkamas trensektas ir taškus vietovėje (parinktuose LUCAS kvadratuose) nuvykstant į vietą.

Specialistas Nr. 2 (GIS specialistas):
1. turi turėti aukštąjį universitetinį ar jam prilygintą išsilavinimą, pageidautina – biologijos, ekologijos ar geografijos krypties; 
2. turi turėti ne mažesnę kaip 2 metų darbo patirtį su GIS programine įranga, atliekant erdvinių duomenų analizę;
3. turi išmanyti erdvinių duomenų tvarkymo ir analizės principus, taip pat mokėti parinkti reprezentatyvius LUCAS kvadratus, tyrimų taškus, transektas, naudojant įvairius duomenų šaltinius.   


	1) Pateikiamas tiekėjo vadovo arba jo įgalioto atstovo pasirašytas siūlomų specialistų sąrašas, kuriame turi būti nurodyta siūlomų specialistų pozicijos (pareigos pirkimo sutarties vykdyme), vardai, pavardės.

2) Pateikiamas nurodytos studijų krypties arba jam prilygintas išsilavinimą patvirtinantis dokumentas (kopija);
3) Pateikiamas kiekvieno specialisto gyvenimo aprašymas (CV), kuriame turi būti aiškiai nurodyta specialisto patirtis reikalaujamoje srityje:

Specialistui Nr. 1 (entomologui):
1. pateikta informacija apie įvykdytą sutartį / užbaigtą projektą, kuriame specialistas dalyvavo veikdamas reikalaujamoje srityje. Turi būti nurodytas pavadinimas, trumpas sutarties / projekto aprašymas, nurodomos specialisto funkcijos sutartyje / projekte, sutarčių / projektų vykdymo / atlikimo laikotarpis (pradžios ir pabaigos datos „nuo-iki“ mėnesio tikslumu), užsakovas ir jo kontaktinis asmuo (kontaktiniai duomenys pasiteiravimui);
2. informacija apie specialisto darbovietes, jose išdirbtą laiką ir atliktas funkcijas, aiškiai nurodyta su pirkimu susijusi darbinė patirtis reikalaujamoje srityje metais „nuo – iki“ mėnesio tikslumu.

Specialistui Nr. 2 (GIS specialistui):
Pateikti ne mažesnę kaip 2 metų darbo patirtį su GIS programine įranga, atliekant erdvinių duomenų analizę, patirtį pagridžiančius dokumentus, nurodyti vykdytų darbų laikotarpį, trumpą jų aprašymą, internetines nuorodas į rengtus projektus arba duomenų bazes, kurias kuriant, administruojant dalyvauta, jei tokia informacija viešai neprieinama – pridėti tokių darbų patirties aprašymą tokia apimtimi, iš kurios būtų galima nustatyti šio specialisto atitikimą kvalifikacijai. 

Jeigu tiekėjo siūlomas specialistas nėra jo darbuotojas (kvazisubtiekėjas), privalo būti pateikta tiekėjo ir siūlomo specialisto teisinio pobūdžio ryšius pagrindžiančio dokumento ‒ dvišalio (tiekėjo ir būsimo darbuotojo (specialisto) pasirašyto dokumento ‒ ketinimo protokolo ar preliminaraus susitarimo dėl darbo santykių sukūrimo pagal darbo sutartį, kopija.
Jeigu tiekėjo siūlomas specialistas yra subtiekėjo / ūkio subjekto, kurio pajėgumais tiekėjas remiasi, darbuotojas, privalo būti pateikta dokumento, įrodančio, kad specialistą ir subtiekėją / ūkio subjektą, kurio pajėgumais tiekėjas remiasi, sieja teisinio pobūdžio ryšiai (t. y., darbo santykiai pagal darbo sutartį), kopija arba kiti dokumentai (pvz., subtiekėjo / ūkio subjekto, kurio pajėgumais tiekėjas remiasi, pažyma, kad siūlomas specialistas yra jo darbuotojas).
Jeigu tiekėjo siūlomas specialistas nėra subtiekėjo / ūkio subjekto, kurio pajėgumais tiekėjas remiasi, darbuotojas (kvazisubtiekėjas), privalo būti pateikta subtiekėjo / ūkio subjekto, kurio pajėgumais tiekėjas remiasi, ir siūlomo specialisto teisinio pobūdžio ryšius pagrindžiančio dokumento ‒ dvišalio (ūkio subjekto, kurio pajėgumais tiekėjas remiasi, ir būsimo darbuotojo (specialisto) pasirašyto dokumento ‒ ketinimo protokolo ar preliminaraus susitarimo dėl darbo santykių sukūrimo pagal darbo sutartį, kopija.
Pateikiami dokumentai elektroninėje formoje.
	Atsižvelgiant į prisiimamus įsipareigojimus pirkimo sutarčiai vykdyti:
tiekėjas, tiekėjų grupės narys ir (arba) ūkio subjektas, kurio pajėgumais remiasi tiekėjas.



2. Kai tiekėjas remiasi kitų ūkio subjektų pajėgumais, kad atitiktų nustatytus ekonominio ir finansinio pajėgumo reikalavimus, jie privalo prisiimti solidarią atsakomybę už sutarties įvykdymą.
3. Šiame priede nurodyta tiekėjo kvalifikacija turi būti įgyta iki pasiūlymo pateikimo termino pabaigos.
______________________

